Pearl Jam-ը Jeremy երգի կատարումից հետո
**Jeremy**, երգ ամերիկյան Pearl Jam ռոք խմբի կողմից։ Բառերը գրել է վոկալիստ Էդդի Վեդդերը, իսկ երաժշտությունը՝ բասիստ Ջեֆ Ամենթի։ Jeremy-ն թողարկվել է 1992 թվականին որպես Pearl Jam-ի առաջին Ten ալբոմի 3-րդ երգ։ Երգի համար ոգեշնչման առարկա է հանդիսացել թերթի մի հոդված ավագ դպրոցի մի աշակերտի մասին, ով ինքնասպան է եղել իր անգլերենի դասասենյակի առաջ 1991 թվականի հունվարի 8-ին։ Երգը հասել է Բիլլբորդի հիմնական և ժամանակակից ռոք երգերի ցուցակների 5-րդ հորիզոնականին։

Երգը հայտնիություն է ձեռք բերել իր տեսահոլովակով, որի հեղինակը Մարկ Պելինգթոնն էր։ Թողարկվել է 1992 թվականին և շատ է օգտագործվել MTV-ի կողմից և դարձել հիթ։ Jeremy-ի օրիգինալ տեսահոլովակը նկարահանվել է պրոդյուսեր Քրիս Կուֆարոյի կողմից։ Epic Records-ը և MTV-ն ավելի ուշ մերժեցին տեսահոլովակը և փոխարենը թողարկեցին այլ տարբերակ, որի ռեժիսորը Փելինգթոնն էր։ 1993 թվականին Jeremy-ի տեսահոլովակը ստացավ 4 մրցանակ MTV-ի մրցանակաբաշխության ժամանակ՝ այդ թվում և տարվա լավագույն տեսահոլովակ։

Ստեղծումը և ձայնագրությունը
---------------------------

Jeremy-ի բառերը գրվել են վոկալիստ Էդդի Վեդդերի կողմից, իսկ երաժշտությունը՝ բասիստ Ջեֆ Ամենթի։ Երգի երաժշտությունը գրվել է 1991 թվականի փետրվարին Alice in Chains խմբի աջակցությամբ։

|  |  |  |
| --- | --- | --- |
|  | Ես արդեն ունեցա երկու երգ, որ գրեցի ակուստիկ կիթառով։ Ես երկու գաղափար ունեի երգի երաժշտության վերաբերյալ։ Մենք կարծում էինք, թե երգը լավ է ստացվել, սակայն երաժշտությունը ավելի լավ էր հնչում երգի այլ տարբերակներում։ Երաժշտությունը կարծես չէր միաձուլվում։ Երգում ես միշտ կարծես այլ երաժշտություն էի լսում ու պատկերացնում, այն երբեք լավ չհնչեց կիթառով և բասով։ Ուստի մենք փորձեցինք ավելացնել ջութակ, և այն իսկապես երգը դարձրեց լավը։- Ամենթ |  |

Կառուցվածք
----------

Jeremy-ն գրվaծ է լյա մաժորում և զուգահեռաբար միահյուսվում է մաժորը և մինորը հաճախակիորեն։ Երգը սկսվում է բասս կիթառով և դանդաղ հարմոնիկ նոտաներով, ինչպես նաև 12-լարային բասով և ընթանում է հանդարտորեն մինչև երրորդ կրկներգը։

Բառեր
-----

Jeremy-ն հիմնված է երկու տարբեր պատմությունների վրա։ Երգի համար հիմնական ոգեշնչման առարկա է հանդիսացել թերթի մի հոդված ավագ դպրոցի 15-ամյա մի աշակերտի մասին, ով ինքնասպան է եղել իր անգլերենի դասասենյակի առաջ 1991 թվականի հունվարի 8-ին։ 2009 թվականի հարցազրույցի ժամանակ Վեդդերն ասել է, որ նա ուզում էր վերցնել մի փոքր հոդված և ինչ-որ մեծ բան ստեղծել դրանից, գործուն դարձնել այն և տալ դրան ավելի շատ կարևորություն։

Դելլը իր ուսուցիչները նկարագրում էին որպես իսկապես հանգիստ։ Այդ առավոտ դասասենյակ ուշ առավոտյան գալու համար Դելլին ասել էին, որ նա բացակայության թերթիկ ներկայացներ դպրոցին։ Նա լքել էր դասասենյակը և վերադարձել 357 Magnum ատրճանակով։ Դելլը քայլել էր սենյակի առջևով և հայտարարել. «Տիկին, ես վերցրի այն, ինչի հետևից գնացել էի», այնուհետև դրել ատրճանակը իր բերանում և սեղմել ձգանը մինչ ուսուցիչը կամ դասընկերները կարձագանքեին։

|  |  |  |
| --- | --- | --- |
|  | Այս գաղափարը եկավ թերթի մի փոքր հոդվածից, ինչը նշանակում է, որ դու սպանում ես ինքդ քեզ և դու կարծես վրեժ ես լուծում ինքդ քեզնից։ Քո վերջը միայն մի հոդված է թերթում։ Ոչ մի բան չի փոխվում, կյանքը շարունակվում է, իսկ դու՝ գնում։ Լավագույն վրեժը ապրելը և ինքդ քեզ պնդելն է։ Եղի՛ր ավելի ուժեղ, քան այն մարդիկ։ Եվ այդ ժամանակ դու հետ ես գալիս։- Վեդդեր |  |

Մեկ այլ պատմություն, որի վրա հիմնված է երգը մի ուսանողի մասին է, ում Վեդդերը ճանաչում էր Կալիֆոռնիայի Սան Դիեգո քաղաքի իր ավագ դպրոցից։ Ավելի ուշ՝ 1991 թվականին նա նշել է.

|  |  |  |
| --- | --- | --- |
|  | Ես գիտեի, որ իմ դպրոցից մեկը, ում անունը նույնպես Ջերեմի էր, արել էր գրեթե նույն բանը։ Նա ինքնասպանություն էր արել օվկիանոսագրաֆիայի իր սենյակում։ Ես հուսով եմ, որ ինձ կհավատաք, ես իսկապես մտածում եմ Ջերեմիի մասին երգելու ընթացքում։ |  |

Թողարկումը և ընդունումը
-----------------------

Մինչ Jeremy-ն վաճառվում էր միջազգային շուկայում 1992 թվականին, առևտրական սինգլը չէր թողարկվել ԱՄՆ-ում մինչ 1995 թվականի հունիսի 27-ը և հասանելի էր միայն որպես շատ թանկ տարբերակ։ Jeremy-ն որպես սինգլ թողարկվել է 1992 թվականին։ Jeremy-ն դարձել է ամենահաջողակ երգը Ten ալբոմից ամերիկյան ռոք վարկանշային աղյուսակներում։ Երգը զբաղեցրել է 5-րդ հորիզոնականը Բիլլբորդի հիմնական ռոք երգերի վարկանշային աղյուսակում։

ԱՄՆ-ից դուրս սինգլը առևտրական նպատակներով թողարկվել է Ավստրալիայում, Ավստրիայում, Բրազիլիայում, Գերմանիայում, Ինդոնեզիայում, Նիդեռլանդներում, Մեծ Բրիտանիայում։ Կանադայում երգը ընդգրկվել է կանադական սինգլների վարկանշային աղյուսակի թոփ 40-ում և թոփ 20-ի մեջ Մեծ Բրիտանիայում։ Այն գրավել է 93-րդ հորիզոնականը Գերմանիայում, հասել թոփ 40-ին Նոր Զելանդիայում և թոփ 10-ում Իռլանդիայում։

Տեսահոլովակ
-----------

Մինչ Կուֆարոն վերջացներ իր տեսահոլովակը, Epic-ը հասավ Jeremy-ն որպես սինգլ թողարկելու գաղափարին։ Երաժշտական ռեժիսոր Մարկ Փելինգթոնը իր ձեռքը վերցրեց նախագիծը։ Փելինգթոնը նշել է, որ նա խմբի մեծ երկրպագու չէ, սակայն երգի բառերը ստիպեցին համագործակցել։

Տեսահոլովակը թողարկվեց 1992 թվականի օգոստոսի 1-ին և մեծ շրջանառություն ունեցավ MTV-ով։ Տեսահոլովակը հաղթել է 4 մրցանակ 1993 թվականի MTV-ի վիդեո մրցանակաբաշխության ժամանակ՝ այդ թվում և տարվա տեսահոլովակ, լավագույն խմբային տեսահոլովակ, լավագույն մետալ/հարդ-ռոք տեսահոլովակ և լավագույն ուղղվածություն։

Կենդանի կատարումներ
-------------------

Jeremy-ն առաջին անգամ կատարվել է 1991 թվականի մայիսի 17-ին Վաշինգթոնի Սիթլ քաղաքի Ramp սրճարանում։ Pearl Jam-ը նաև կատարել է այս երգը MTV-ի 1992 թվականի մրցանակաբաշխության ընթացքում։ Երգի կենդանի կատարումները ներառվել են Animal սինգլում, Live at the Gorge 05/06-ի բոքս սեթում։

Վարկանշային աղյուսակ
--------------------

| Երկիր | Հորիզոնական |
| --- | --- |
| Ավստրալիա Ավստրալիա | 68 |
| Կանադա Կանադա | 32 |
| Գերմանիա Գերմանիա | 93 |
| Իռլանդիա Իռլանդիա | 10 |
| Նիդերլանդներ Նիդերլանդներ | 59 |
| Նոր Զելանդիա Նոր Զելանդիա | 34 |
| Միացյալ Թագավորություն Միացյալ Թագավորություն | 15 |
| Ամերիկայի Միացյալ Նահանգներ ԱՄՆ, Բիլլբորդի հիմնական ռոք երգեր | 5 |
| Ամերիկայի Միացյալ Նահանգներ ԱՄՆ, Բիլլբորդի ժամանակակից ռոք երգեր | 5 |

Երգացանկ
--------

| 
CD և կասետ |
| --- |
| # | Անվանում | Տևողություն |
| 1. | «Jeremy»   | 4:49 |
| 2. | «Footsteps»   | 3:53 |
| 3. | «Yellow Ledbetter»   | 5:04 |

Ծանոթագրություններ
------------------

1. ↑  Miller, Bobbi; Nevins, Annette (1991-01-09).
2. 1 2  1993 թվականի MTV մրցանակաբաշխություն
3. ↑  "Godfather of the "G" Word"
4. ↑  "Բոլոր ժամանակների լավագույն երգերը". Արխիվացված է the original 2008 թ․ դեկտեմբերի 29-ին. Retrieved 2015 թ․ օգոստոսի 19.
5. ↑  [Miller, Bobbi; Nevins, Annette (1991-01-09)]
6. ↑  [ Brownlee, Clint. "Still Alive". Seattle Sound Magazine. 2009 թվականի մարտ]
7. ↑  Վեդդերի հարցազրույցը
8. ↑  "Pearl Jam-ի մասին". Արխիվացված է the original 2008 թ․ հունվարի 9-ին. Retrieved 2008 թ․ հունվարի 9.
9. ↑  "Jeremy-ի մասին Pearl Jam-ի կայքում". Արխիվացված է the original 2009 թ․ մայիսի 23-ին. Retrieved 2015 թ․ օգոստոսի 19.

Արտաքին հղումներ
----------------

* Pearl Jam-Ի սկավառակագրությունը
* Երգի մասին AllMusic-ում
* Երգի պաշտոնական տեսահոլովակը յութուբում
* Երգի բառերը Pearl Jam-ի պաշտոնական կայքում